Mängisin 6 turniiri, aga olgu kohe öeldud, et ühelgi kuigi sügavale ja rahadesse ei jõudnud.  Erinevus enne projekti toimunuga seisnes selles, et ma ei tegelenud samaaegselt internetis ringikolmise, mõne muu mängu mängimise, pildilalbumi korrastamise ega heegeldamisega. Saate aru, kui  tõsiselt ma viimasel ajal turniiridesse suhtunud olin, eksole!  Starsi turniiril oli mul abiks Holdem Manager, kuid kuna käsi, kus minu 777 sai turnil kaks all-in kaaslast kätega: 555 ja TTT, juhtus juba 15. mänguminutil, siis polnud sellest suuremat rõõmu.  Pacificus tegin 4 turniiri, kus kahjuks eile midagi eriti õppimisväärset polnud, lõpuks lihtsalt suur käsi sattus vastu teist suurt kätt.  Arvan siiski, et praktika on alus ja plaan on mängida süvenenult suure mängijatearvuga erinevaid  turniire pea iga päev. Seega võib mind ilmselt terve projekti vältel tihti kohata PokerStarsi õhtusel 40K garanteeritud turniiril (sedasama mängiti ka 2009 Naisteliigas) ning Pacificu päeva- ja nädalaturniiridel. Täna otsin, kas leidub Starsis või Fulltildis veel mõni mulle sobival kellaajal toimuv üle 3000 osalejaga turniir, mida iga õhtu mängida saaks.  Unibetis käin õhtuti rahajahil PL Razzi turnal - see on siis nö. vahelduseks ja kergeks kõrvalpõikeks.  Eile proovisin ka OO turniiri, aga see soft  lihtsalt ajab tilti, millele lisab hoogu ultravigane eestikeelne keskkond - ootan asja paranemist (seda ju lubati)!